යතුරු පැදියකින් පැමිණෙන පුද්ගලයෙකුට මාර්ගයේ රැදී සිටි තවත් පුද්ගලයන් දෙදෙනෙකු විසින් තියුණු ආයුධයකින් මෙම පහර දීම සිදුකර තිබෙනවා.සිද්ධියෙන් කැපුම් තුවාල ලැබූ පුද්ගලයා එම ස්ථානයේදීම මිය ගොස් ඇති අතර මෙලෙස ඝාතනයට ලක්ව ඇත්තේ වයස අවුරුදු 29ක තෙලඹුගම්මන ප්‍රදේශයේ පදිංචි තිදරු පියෙක්.සැකකරුවන් හදුනාගෙන ඇති අතර ප්‍රදේශයෙන් පලා ගොස් සිටින ඔවුන් සොයා පන්නල පොලීසිය මේ වන විටත් පරීක්ෂන ආරම්භ කර තිබෙනවා.පොලීසිය සැක කරන්නේ පුද්ගලික ආරවුලක් මත මෙම ඝාතනය සිදුව ඇති බවයි.මේ අතර උඩවලට පොලීසියට ලද නිර්නාමික තොරුතුරක්මත ඝාතනය කල බවට සැක සහිත පුද්ගල මල සිරුරක් උඩවලව සංඛපාල කදු මුදුනේදී සොයා ගෙන තිබෙනවා.පොලීසිය සැක කරන්නේ මාස 3කට පමණ පෙර මෙම පුද්ගලයා මිය යන්නට ඇති බවයි.අප වාර්තා කරු සදහන් කලේ අදාළ පුද්ගලයාගේ සිරුර ගල් දෙකක් මත හිර කර තිබූ අතර ඒ මතට ගලක් පතිතව තිබූ ආකාරය දැකගත හැකිවූ බවයි.මල සිරුර ආසන්නයේ ඇති ගල්ලෙනක තිබී ආහාර දවටන කිහිපයක්,ඇදුම් කිහිපයක්,මුදල් පසුම්බියක් ඇතුළු භාණ්ඩ කිහිපයක් සොයාගෙන තිබෙනවා.ඝාතනයට ලක් වූ පුද්ගලයා කවුරුන්ද යන්න හදුනාගත හැකි කිසිදු සාක්ෂියක් එම ස්ථානයෙන් හමුව නොමැති බවයි උඩවලව පොලීසිය සදහන් කලේ.